Sara Björk Gunnarsdóttir, landsliðskona í knattspyrnu, hefur skrifað undir samning við ítölsku meistarana í Juventus. Samningurinn gildir til ársins 2024.
Greint var frá því í maí að Sara myndi ekki endurnýja samning sinn við Evrópumeistarana í Lyon eftir að hann rynni út nú í sumar og því ljóst að hún myndi róa á önnur mið. Sería A á Ítalíu varð niðurstaðan en Juventus hefur orðið Ítalíumeistari fimm sinnum, öll skiptin síðan að liðið var sett á laggirnar. Liðið komst í 8-liða úrslit Meistaradeildarinnar á síðasta tímabili en Juventus er fjórða liðið sem Sara spilar með á atvinnumannaferlinum, áður var hún á mála hjá Rosengård í Svíþjóð, Wolfsburg í Þýskalandi og loks Lyon í Frakklandi.
Sundmaðurinn Anton Sveinn McKee varð í gærkvöld í 6. sæti í úrslitum 200 metra bringusundsins á Heimsmeistaramótinu í Búdapest. Anton tvíbætti Íslandsmet sitt í greininni á mótinu og er ánægður með reynsluna sem fylgir því að hafa synt í úrslitum á HM. Hann horfir spenntur til Evrópumótsins í sundi sem fram fer á Ítalíu í ágúst.
Sagði Anton Sveinn McKee, sundmaður. Lengra viðtal við hann má heyra og sjá á íþróttavef ruv.is.
Íslands- og bikarmeistararnir í knattspyrnu, Víkingur frá Reykjavík mætir Andorrameisturum Inter d'Escaldes á Víkingsvelli í kvöld í hreinum úrslitaleik um það hvort liðið mætir sænsku meisturunum í Malmö í 1. umferð forkeppni Meistaradeildar Evrópu. Víkingur hafði betur gegn eistneska liðinu Levadia Tallinn á þriðjudag, 6-1, en Inter d'Escaldes vann La Fiorita frá San Marínó 2-1. Leikurinn í kvöld hefst klukkan 19:30.
Sara Björk Gunnarsdóttir, landsliðskona í knattspyrnu, gengur til liðs við Ítalíumeistara Juventus eftir EM í sumar. Hún fer þangað frá franska liðinu Lyon. 